Nafasi ya muziki katika jamii

NAFASI YA MUZIKI KATIKA JAMII 
Ingawa tunasema tupo katika jamii ya kisasa bado bara la Afrika lina utamaduni kuhusu sekta ya muziki. Waafrika wamechukuwa muziki kuwa mzaha na kukosa maana kabisa. Muziki umechukuliwa tu kama namna ya kujiburudisha. Wasanii wa muziki huchukuliwa kama watu wasio na kitu cha kufanya na hivyo basi kujihusisha na muziki. Mara nyingi, wasanii wametengwa na jamii na hata aila zao kwa sababu ya kipaji hiki hodari. Familia nyingi huona kama muziki ni njia ya kuharibu wakati. 
Muziki huwa kioo, kwa vile wakati nyimbo huimbwa huongelelea kuhusu historia ya jamii na utamaduni wake. Kupitia nyimbo, watu huweza kujua zaidi kuhusu jamii fulani. Muziki huweza kutumika na watu wa umri zote ili wawe wenye furaha na wajiamini. Muziki humpa mtu matumaini wakati ambapo anasumbuliwa na jambo. Nyimbo huweza kuponya roho inayougua. 
Nyimbo huleta wanajamii pamoja na kuwapa nguvu. Muziki huwa na njia za kukunyata roho za watu. Nyimbo kama vile nyiso, huunganisha watu katika makumbusho au matanga, nyimbo za kikabila huwa na manufaa kubwa kwa wanaoimba ama hadhira inayozisikiliza. Muziki ni chombo cha kuleta watu pamoja kwa satabu tofauti. 
Nyimbo husaidia kukuza maadili katika jamii. Nyimbo za kidini humpa mtu mwelekeo wa jinsi ya kuishi na husisitiza mapenzi ya kindugu kati ya wanajamii. Muziki husaidia pia kupitisha wakati na huwa, kwa kawaida, wa kuchangamsha watu. Muziki ni suluhisho kwa matatizo ya wanaopitia shida. 
Katika utunzi wa nyimbo, watu huweza kutumia akili na kuweza kuwasaidia kwa njia nyingi. Wakiwa wanatunga nyimbo, hawawezi pata fursa ya kujihusisha katika tabia hasi kama matumizi ya madawa za kulevya na wizi wa vitu. Huweza kukuza fikra ya watu na kuendeleza ubunifu kati ya watunzi wenyewe. 
Mtu akiwa na muziki wake huwa na furaha na huweza kuwa na kitu cha kumtia hamnazo. Nyimbo zilizotungwa vizuri huweza kuuzwa na kumpa mtu hela anazoweza kutumia kujijenga na kujiendeleza kimaisha. Watu wengine wakiona hivi, wanaweza kupata ari ya kutunga nyimbo. 
Muziki huwa tofauti kulingana na mahali pa kuimbiwa na kutokana na hadhira. 

Muziki huwa kitambulisho kwa watu wanaoziimba. Nyimbo za kitaifa huweza kuwa na ujumbe wenye manufaa kwa wanajamii na husaidia katika kuwafunza watu vile dini huathiri hali ya uchumi ya nchi. Nyimbo za taifa huweza kuwahimiza watu katika ujenzi wa taifa na masuala ibuka nyingine. Katika hitimisho, muziki ni sekta ambayo isingalikuwa, jamii zingekuwa na mkondo mwingine ambao haungekuwa mzuri. Muziki umesaidia katika ukuzaji wa maadili, kuwepo kwa umoja wa watu na ubunifu baina ya watu.